**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΣΥΣΤΗΜΑ ΒΙΝΤΕΟ - ΛΑΡΥΓΓΟΣΚΟΠΙΣΗΣ ΚΑΙ ΔΙΑΣΩΛΗΝΩΣΗΣ – ΜΕΘ**

Το ζητούμενο είδος θα πρέπει να πληροί τις παρακάτω απαραίτητες τεχνικές προδιαγραφές, που θα πρέπει να αποδεικνύονται στην **Τεχνική Περιγραφή** και σε **Φύλλο Συμμόρφωσης** και να τεκμηριώνονται με αντίστοιχες παραπομπές σε **πρωτότυπα prospectus** ή άλλα **επίσημα έγγραφα**:

* 1. Να είναι σύγχρονης τεχνολογίας, τελευταίο μοντέλο, αναγνωρισμένου οίκου, με πιστοποίηση κατά ISO, να φέρει τη σήμανση CE.
	2. Βίντεο λαρυγγοσκόπιο σε ενιαία φορητή συσκευή που να συνδυάζει τα οφέλη της άμεσης λαρυγγοσκόπησης και της βίντεο λαρυγγοσκόπησης μικρού μεγέθους και βάρους μικρότερου από 300gr.
	3. Να φέρει ενσωματωμένη πηγή ψυχρού φωτισμού τεχνολογίας High-intensity LED.
	4. Να φέρει έγχρωμη οθόνη τουλάχιστον 2,5’’ με δυνατότητα ρύθμισης της κλίσης, για καταλληλότερη διαχείριση ανάλογα με τις ανατομικές δυσκολίες του κάθε ασθενή και κάμερα νέας τεχνολογίας.
	5. Να διαθέτει μπαταρία λιθίου, με δυνατότητα αυτονομίας χρήσης πάνω από 240 λεπτά και δυνατότητα οπτικής ένδειξης υπολειπόμενου χρόνου ζωής της μπαταρίας στην οθόνη, για την απάλειψη του κινδύνου αποφόρτισης της μπαταρίας κατά την διάρκεια διασωλήνωσης.
	6. Να δέχεται ειδικές λεπίδες διασωλήνωσης μιας χρήσεως που δεν θολώνουν την εικόνα με δυνατότητα επιλογής μεγεθών: No1, Νο2, Νο3, Νο4 και ειδική λεπίδα Νο3 (λεπτού προφίλ) για εξαιρετικά δύσκολες διασωληνώσεις.
	7. Να πληροί τα πρότυπα στεγανότητας IPX7 ώστε να μπορεί πλήρως να βυθιστεί σε απολυμαντικό υγρό, τόσο η οθόνη όσο και η λαβή για να μπορεί να αντιμετωπιστεί με υψηλού επιπέδου απολύμανση.
	8. Να έχει δυνατότητα αποστείρωσης σε κλίβανο πλάσματος.
1. ΤΕΧΝΙΚΗ ΥΠΟΣΤΗΡΙΞΗ

2.1. Τα είδη θα εγκατασταθούν και θα παραδοθούν σε πλήρη και κανονική λειτουργία, με φροντίδα και δαπάνη του Προμηθευτή, σε χώρους που θα υποδείξει το Νοσοκομείο, σύμφωνα με τις οδηγίες του κατασκευαστή και τις προβλεπόμενες προδιαγραφές ασφάλειας ασθενών, χειριστών, περιβάλλοντος.

2.2. Τα προσφερόμενα είδη θα έχουν εγγύηση καλής λειτουργίας δύο (2) χρόνια τουλάχιστον. Τυχόν περιπτώσεις που δεν καλύπτονται από την εγγύηση (π.χ. αναλώσιμα ή εργασίες), θα πρέπει οπωσδήποτε να αναφερθούν. Ημερομηνία έναρξης της εγγύησης θεωρείται η ημερομηνία υπογραφής του Πρωτοκόλλου Οριστικής Παραλαβής, με το οποίο βεβαιώνεται η οριστική ποσοτική και ποιοτική παραλαβή, σύμφωνα με τους όρους της Σύμβασης.

2.3. Κατά τη διάρκεια του χρόνου εγγύησης θα γίνονται, με ευθύνη και μέριμνα του Προμηθευτή, δωρεάν, όλοι οι προληπτικοί έλεγχοι και οι συντηρήσεις, όταν και όπως προβλέπονται από τον κατασκευαστή, καθώς και η αποκατάσταση όλων των έκτακτων βλαβών, με επισκευή ή αντικατάσταση των τμημάτων που έχουν υποστεί βλάβη, από εξειδικευμένο τεχνικό, ο οποίος υποχρεούται να επεμβαίνει επιτόπου, εντός 24 ωρών το αργότερο από την έγγραφη ή τηλεφωνική ειδοποίησή του.

2.4. Να δοθούν πλήρη στοιχεία για την οργάνωση του service του Προμηθευτή, ο οποίος πρέπει να έχει επαρκή εμπειρία στο συγκεκριμένο είδος, καθώς και πελατολόγιο του προσφερόμενου είδους.

2.5. Να δοθούν βεβαιώσεις του κατασκευαστικού οίκου, από τις οποίες να φαίνεται ότι ο προμηθευτής είναι εξουσιοδοτημένος ως προς την παροχή πλήρους τεχνικής και επιστημονικής υποστήριξης και ότι επαρκής αριθμός στελεχών του Προμηθευτή έχουν εκπαιδευτεί από τον οίκο κατασκευής του προϊόντος.

2.6. Να επισυναφθούν τα πιστοποιητικά CΕ του είδους και ISO του οίκου καθώς και Βεβαίωση πιστοποιημένου φορέα περί συμμόρφωσης του προμηθευτή με τις Αρχές και Κατευθυντήριες Γραμμές για την ορθή πρακτική διανομής και εξυπηρέτησης (service) ιατροτεχνολογικό προϊόντων, σύμφωνα με την Υπουργική Απόφαση ΔΥ8δ/ΓΠ.οικ./1348,ΦΕΚ 32Α/16-01-04).

2.7. Nα συνοδεύεται η τεχνική προσφορά με οδηγίες χρήσης και συντήρησης του προϊόντος.

2.8. Να παρέχεται κατά την παράδοση του προϊόντος δωρεάν εκπαίδευση των χειριστών στη θεωρία, το χειρισμό και τη λειτουργία, αλλά και των τεχνικών στην επισκευή και συντήρηση και τα μέτρα ασφάλειας των χρηστών και του μηχανήματος (Νόμος 2955/01, άρθρο 2, παρ. 5).

2.9. Ο χρόνος παράδοσης να μην υπερβαίνει τους δύο (2) μήνες από την ημερομηνία υπογραφής της Σύμβασης.